Publication: Magyar Közlöny
Issue: MK-2008-174 (Year: 2008, Number: 174)
Era: 2004-2010
Section: 89. § Az adózás rendjérõl szóló 2003. évi XCII. törvény
Paragraph Index: 737

(4) A munkáltató, amennyiben a magánszemély vele még munkaviszonyban áll, a törvényben meghatározottaktól eltérõen megállapított és levont járulék nyilvántartásba vételét követõen a feltárt hiba következményeként keletkezett járulékkülönbözetet a magánszemély részére visszatéríti, illetõleg a következõ kifizetéskor levonja. A levonás nem haladhatja meg az esedékes egészségbiztosítási és nyugdíjjárulékkal valamint adóelõleggel csökkentett havi munkabér 15%-át. Ha a különbözet egy összegben nem vonható le, a munkáltató a levonást további hat hónapon át folytathatja. A munkáltató a levont, illetõleg visszatérített járulék-különbözetet a rá vonatkozó szabályok alapján vallja be, fizeti meg, illetõleg igényli vissza. Amennyiben a járulékkülönbözet az elõbbiek szerint nem vonható le teljes egészében, vagy a magánszemély idõközben munkahelyet változtat, a munkáltató a levonás meghiúsulásától számított 15 napon belül a különbözet fennálló összegérõl és a magánszemély adóazonosító számáról értesíti a magánszemély állami adóhatóságát, amely az egyébként rá vonatkozó szabályok szerint intézkedik a hátralék beszedése érdekében. Ilyen esetben késedelmi pótlék a fizetési felhívásban megjelölt teljesítési határidõ lejártát követõen számítható fel. A magánszemély az adóhatóságtól fizetési könnyítést csak a levonás elõbbiek szerinti meghiúsulása esetén kérhet.

Source: https://magyarkozlony.hu/hivatalos-lapok/c4bb89b552369d6554aaa7ddab55c1d27200e3e7/dokumentumok/06d49fc7e13d9631b4a8a2a9e086f9fdc3ec082d/letoltes